ΓΡΑΠΤΗ ΕΡΩΤΗΣΗ E-0589/01

υποβολή: Alexandros Baltas (PSE) προς το Συμβούλιο

(2 Μαρτίου 2001)

Θέμα: Επιβολή δασμών από τη Βραζιλία στα κονσερβοποιημένα ροδάκινα

Οι αρχές της Βραζιλίας επιβάλλουν στα κονσερβοποιημένα ροδάκινα δασμό ύψους 55 %. Ο δασμός αυτός επιβάλλεται διακριτικά στα κονσερβοποιημένα ροδάκινα που εξάγονται από την Ελλάδα προς την Βραζιλία.

Ο δασμός αυτός επεβλήθη από τις Βραζιλιανές αρχές περίπου προ πενταετίας, θα μειωνόταν όμως κάθε χρόνο έτσι ώστε:

- τον Δεκέμβριο 2000 να ανέρχεται σε 23 %

- την 1.1.2001 να περιορισθεί στο 17 %

Πληροφορούμεθα όμως ότι οι αρχές της Βραζιλίας, τον Οκτώβριο 2000, επανέφεραν τον δασμό στο ύψος του 55 %. Παράλληλα, ξεκίνησαν έρευνα anti-dumping, χωρίς όμως να επιβάλουν προκαταρκτικό δασμό. Ο δασμός ύψους 55 % είχε, κατά τις βραζιλιανές αρχές, προσωρινό χαρακτήρα και επρόκειτο να καταργηθεί την 31.12.2000, οπότε και θα επανερχόταν το αρχικό καθεστώς και ο ισχύων δασμός θα μειωνόταν (από 1.1.2001) στο 17 %. Όμως στις 2.1.2001 οι αρχές της Βραζιλίας παρέτειναν την ισχύ του δασμού 55 % έως τις 30.6.2001, προκειμένου να συζητηθεί το ύψος του δασμού στα πλαίσια της Κοινής Αγοράς του Νότου (Mercosur).

Από την πρακτική αυτή της Βραζιλίας οι παραγωγοί και εξαγωγείς κονσερβοποιημένων ροδάκινων έχασαν ήδη την αγορά της περιόδου των εορτών καιπέστησαν σοβαρό πλήγμα. Γενικά οι πιέσεις που δέχονται τα κονσερβοποιημένα ροδάκινα της ΕΕ από τρίτες χώρες αυξάνονται, με αποτέλεσμα ένας σημαντικός κλάδος της ευρωπαϊκής βιομηχανίας να απειλείται με καταστροφή, η οποία μπορεί να προκαλέσει χιονοστιβάδα αρνητικών επιπτώσεων στην κοινωνία (αύξηση ανεργίας), στον αγροτικό πληθυσμό και κατ' επέκταση στην Κοινή Γεωργική Πολιτική, το περιβάλλον κα.

Με βάση τα παραπάνω στοιχεία, θα επιθυμούσαμε απαντήσεις στα εξής ερωτήματα:

- Σε ποιές ενέργειες έχει προβεί το Συμβούλιο για την προστασία του κλάδου και με ποιά αποτελέσματα;

- Ποιές είναι οι επόμενες ενέργειες στις οποίες προτίθεται να προβεί το Συμβούλιο;

- Κατά πόσον οι συγκεκριμένες πρακτικές της Βραζιλίας λαμβάνονταιπόψη και επηρεάζουν την πολιτική που το Συμβούλιο ακολουθεί στις συζητήσεις και διαπραγματεύσεις με την Κοινή Αγορά του Νότου (Mercosur), της οποίας η Βραζιλία αποτελεί μέλος.

Απάντηση

(10 Ιουλίου 2001)

To Συμβούλιο γνωρίζει τις δυσκολίες που αντιμετωπίζει η κοινοτική βιομηχανία κονσερβοποιημένων ροδάκινων σε ορισμένες χώρες της Νοτίου Αμερικής, στις οποίες συμπεριλαμβάνεται και η Βραζιλία.

Για την περίπτωση της Βραζιλίας, ειδικότερα, θα πρέπει να σημειωθεί ότι ο δασμός ύψους 55 % τον οποίο αναφέρει ο Αξιότιμος κ. Βουλευτής κινείται μέσα στα δασμολογικά όρια, και είναι επομένως σύμφωνος με τιςποχρεώσεις που έχει αναλάβει αυτή η χώρα στα πλαίσια του ΠΟΕ. Για το λόγο αυτόν, η τυχόν λήψη μέτρου με στόχο τη μείωση του ύψους αυτού του δασμού θα πρέπει να συζητηθεί σε άλλα εκτός ΠΟΕ φόρα, π.χ. στα πλαίσια των διμερών διαπραγματεύσεων που έχουν αναληφθεί μεταξύ Ευρωπαϊκής Ένωσης και Mercosur, και που μνημονεύονται και αυτά στην ερώτηση του κ. Μπαλτά. Το Συμβούλιο θα ήθελε εν προκειμένω να τονίσει ότι η εντολή την οποία έχει δώσει στην Επιτροπή για τις εν λόγω διαπραγματεύσεις περιέχει ρητή έκκληση για φιλελευθεροποίηση του εμπορίου και κατάργηση των δασμών και επιβαρύνσεων σε όλο ουσιαστικά το εμπόριο.

Αναφορικώς με την έρευνα anti-dumping που ξεκίνησε στις 25 Οκτωβρίου 2000 η Βραζιλία, το Συμβούλιο θα εξετάσει με αμέριστη, όπως είναι φυσικό, προσοχή το όποιο πόρισμά της, και, εάν παραστεί ανάγκη, θα αντιδράσει με σθένος στις τυχόν ενέργειες της Βραζιλίας που θα αναιρούσαν τιςποχρεώσεις που έχει αναλάβει αυτή η χώρα στα πλαίσια του ΠΟΕ.